cyanic-selkie/wikianc huggingface dataset:
இயற்பிய வேதியியல்
வரலாறு
அடுத்த பத்தாண்டுகளில் புள்ளியியல் இயக்கவியல் துறையின் வேதியியல் பயன்பாடு கூழ்மங்கள் மற்றும் புறப்பரப்பு வேதியியல் பிரிவிகளில் அதிகரித்தது. இரிவிங் லாங்முயர் பல பங்களிப்புகளை இதற்காக அளித்துள்ளார். இதேபோல 1930 களில் குவாண்டம் வேதியியல் பிரிவில் குவாண்டம் இயக்கவியல் துறையும் வளர்ச்சி கண்டது. இதற்குப் பங்களித்தவர்களில் லினசு பவுலிங் என்பவர் முன்னணி பங்களிப்பாளராக இருந்தார். கோட்பாட்டு வளர்ச்சிகள் முடிவுக்கு கொண்டு வரப்பட்டு சோதனை முறைகள் படிப்படியாக வளர்ச்சி பெறத் தொடங்கின. அகச்சிவப்பு நிறமாலையியல், நுண்ணலை நிறமாலையியல், ஈ.பீ.ஆர் நிறமாலையியல் என்.எம்.ஆர் நிறமாலையியல் போன்ற பல்வேறு வகையான நிறமாலை ஆய்வுகளின் பயன்பாடு, 20 ஆம் நூற்றாண்டின் மிகவும் முக்கியத்துவம் பெற்றது. இயற்பிய வேதியியலின் வளர்ச்சி அணுசக்தி வேதியியல் கண்டுபிடிப்புகள் காரணமாக மேலும் வளர்ச்சி பெற்றுள்ளது. அதிலும் குறிப்பாக ஐசோடோப்புகளைப் பிரித்தல் முக்கியத்துவம் பெறுகிறது. விண்வெளி வேதியியல் பிரிவும் அண்மைய கண்டுபிடிப்புகளில் இடம்பெற்றுள்ளது.
பண்டைய அறிவியல் பத்திரிகைகள் பெரும்பாலும் வேதியியல் மற்றும் இயற்பியல் பிரிவுகளை உள்ளடக்கியே வெளிவந்தன. இயற்பிய வேதியியல் தொடர்பான சில பத்திரிகைகள் 1887 ஆம் ஆண்டு முதலே தொடங்கி நடத்தப்பட்டன.
வெப்ப வேதியியல், வேதி வினைவேகவியல், குவைய வேதியியல், மின்வேதியியல், ஒளி வேதியியல், நிறமாலையியல், உயிரியற்பிய வேதியியல், பொருளறிவியல் உள்ளிட்ட பல்வேறு துறைகள் இயற்பிய வேதியியல் துறையுடன் தொடர்பு கொண்டு வளர்ந்து வருகின்றன.
டெல் போட்ரோ
ஹுவான் மார்ட்டின் டெல் போட்ரோ (எசுப்பானிய ஒலிப்பு : xwan marˈtin del ˈpotɾo; பிறப்பு 23 செப்டம்பர் 1988), உலகத்தர வரிசையில் ஐந்தாவதாகவுள்ள அர்ஜெண்டினா நாட்டு வரிப்பந்து (டென்னிஸ்) ஆட்ட வீரர் ஆவார். உலகத்தர வரிசையில் தற்போது முதலிடத்திலுள்ள ரோஜர் ஃபெடரரை 3-6, 7-6 (7/5), 4-6, 7-6 (7/4), 6-2 என்ற தொகுப்புக்கணக்கில் வீழ்த்தியதன் மூலம் 2009-யூ.எஸ்.ஓப்பன் ஆடவர் பிரிவில் வாகையாளராகியுள்ளார்.
மேற்கோள்கள்
பகுப்பு:டென்னிஸ் வீரர்கள் பகுப்பு:1988 பிறப்புகள் பகுப்பு:வாழும் நபர்கள்
நீச்சல்
நீச்சல் என்பது நீரினுள் எந்தவித கருவிகளும் இல்லாமல் பக்க உறுப்புகளின் அசைவின் மூலம் மிதந்து, நகரும் செயலாகும். நீச்சல் பழக்கம் புத்துணர்ச்சியையும், சுறுசுறுப்பையும் தருகிறது. குளிப்பதற்கும், மீன்பிடிப்பதற்கும், புத்துணர்ச்சிக்கும், உடற்பயிற்சிக்கும் மற்றும் விளையாட்டாகவும் நீச்சல் பழக்கம் பொதுவாகப் பயன்படுத்தப்படுகிறது.
வரலாறு
பகுப்பு:நீச்சல்
லேடாங் மலை
மலேசியாவில் மிகவும் புகழ்பெற்ற இந்த மலையை, தமிழில் லேடாங் மலை என்று அழைக்கிறார்கள். லேடாங் மலையை தங்காக் நகரில் இருந்து தெளிவாகப் பார்க்க முடியும். மலையேறிகள், பறவைப் பார்வையாளர்கள், இயற்கை விரும்பிகளின் சொர்க்கபுரியாக விளங்கும் லேடாங் மலையில், மிதவெப்ப மண்டல காடுகளின் அழகிய இயற்கைக் காட்சிகளைக் கண்டு ரசிக்கலாம். இங்கே பல சிறிய பெரிய நீர்வீழ்ச்சிகளும் உள்ளன.
ஜொகூர் லேடாங் மாவட்டத்தில் அமைந்து இருக்கும் இந்த மலை, மலேசியாவின் உயர்ந்த மலைகளில் 64-ஆவது இடம் வகிக்கிறது. அதே சமயத்தில், மலேசியாவில் அதிகமாக மலையேற்றம் கண்ட மலையாகவும் வரலாறு பதிக்கிறது. மேகக் கூட்டம் இல்லாத பிரகாசமான நாளில், லேடாங் மலை உச்சியில் இருந்து மலாக்கா நீரிணையையும் சுமத்திரா தீவையும் பார்க்க முடியும்.
இந்த லேடாங் மலையை புராண காலத்து தேவதை ஒருவர் காவல் காத்து வருவதாக மலேசியப் புராணக் கதைகளில் சொல்லப்படுகிறது.
குனோங் லேடாங் இளவரசியின் புராணக் கதை
அந்த இளவரசியைப் பற்றி கேள்விப் பட்ட மலாக்காவின் சுல்தான் மகமுட் ஷா (ஆட்சி காலம்: 1488 to 1511), அவரைத் திருமணம் செய்து கொள்ள விரும்பினார். அதற்கு அந்த இளவரசி சில நிபந்தனைகளை விதித்தார்.
அந்த நிபந்தனைகளைச் சுல்தான் மகமுட் ஷாவினால் நிறைவேற்ற முடியவில்லை. அதனால், மலாக்கா சுல்தானகம் அழிவு பெற்றதாகவும் சொல்லப் படுகிறது. 1511-ஆம் ஆண்டு, மலாக்காவைப் போர்த்துக்கீசியர்கள் கைப்பற்றினர். சுல்தான் மகமுட் ஷா, பகாங் மாநிலத்திற்குத் தப்பிச் சென்றார்.
லேடாங் கவிதை
லேடாங் மலையைப் பற்றி மலாய் இலக்கியத்தில் ஒரு கவிதையும் உள்ளது.
லேடாங் நீர்வீழ்ச்சி
லேடாங் நீர்வீழ்ச்சி அல்லது அசகான் நீர்வீழ்ச்சி எனும் பெயரில் இங்கு ஒரு பொழுதுபோக்குச் சார்ந்த பகுதி இருக்கிறது. வார இறுதி நாட்களில், பொது மக்கள் இங்கு வந்து செல்கின்றனர். இந்தப் பொழுது போக்குத் தளத்தில் பல்வேறு வசதிகள் செய்து தரப்பட்டு உள்ளன. லேடாங் மலையில் இருந்து பெருகி வரும் தெளிந்த நீரோட்டம் மக்களைக் கவர்கின்றது. இயற்கை விரும்பிகளுக்கு ஓர் அமைதியான இடம்.
‘சவுஜானா அசகான்’ (மலாய்: Saujana Asahan) எனும் தன்முனைப்புத் தூண்டுதல் மையமும் இங்கு இருக்கிறது. லேடாங் மலையின் அடிவாரத்தில், அந்த மையம் இருக்கிறது. இங்கு முகாம் திடல்கள், வனவலம், மலையேற்றம், பாறையேற்றம், பறவைகள் பார்த்தல் போன்றவற்றிற்கு ஏற்பாடுகள் செய்து தரப் படுகின்றன. அரசாங்க அமைப்புகள், வர்த்தக நிறுவனங்கள், தனியார் அமைப்புகள் அந்த மையத்தின் சேவைகளைப் பயன்படுத்திக் கொள்கின்றன.
சான்றுகள்
பகுப்பு:ஜொகூர் பகுப்பு:மலேசிய மலைகள்
ஆண்ட்ராய்டு எக்லேர்
ஆண்ட்ராய்டு "எக்லேர்" (Android "Eclair") என்பது கூகுள் நிறுவனம் உருவாக்கிய ஐந்தாவது ஆண்ட்ராய்டு இயங்குதளம் ஆகும்.இது  அக்டோபர் 26, 2009இல் வெளியானது. ஆண்ட்ராய்டு 2.1 ஆனது ஆண்ட்ராய்ட் 1.6 "டோனட்" இல் இருந்த பல குறைகளை களைந்துள்ளது.
பயனர் அம்சங்கள்
முகப்பு திரையில் கூகிள் தேடல் பட்டையைக் காண்பிக்கும் சேண்மை பெரிதாக்கம் காட்சி முறை, வெள்ளை சமநிலை, வண்ண விளைவு மற்றும் உள்ளிட்ட பல புதிய புகைப்பட அம்சங்களுடன்  மறுவடிவமைப்பு செய்யப்பட்டது. புகைப்பட தொகுப்பு பயன்பாட்டில் அடிப்படை புகைப்பட செப்பனிடும் கருவிகளும் சேர்க்கப்பட்டுள்ளன. பேச்சுணரி அறிமுகப்படுத்தப்பட்டது. இது கமா எனும் விசைக்குப் பதிலாக மாற்றப்பட்டது.
மேடை
குறுஞ்செய்திகளை தேடி கண்டுபிடிக்கும் வசதி உள்ளது. கூகிள் மேப்ஸ், மின்னஞ்சல் போன்ற வசதிகள் மேம்படுத்தப்பட்டன. மெய்நிகர் விசைப்பலகையின் மூலமாக வேகமான தட்டச்சு வசதியினையும் இது பக்கக் குறி போன்ற வசதிகளை வழங்குகிறது. மேலும் நாட்காட்டி, அனுகல் போன்ற வசதிகளும் மேம்படுத்தப்பட்டன. இணைய உலாவலுக்காக, மீயுரைக் குறியிடு மொழி 5, உலாவியை புதுப்பிப்பு செய்தல், உருவ அளவு மாற்றம் செய்தல், போன்ற வசதிகள் உள்ளன.
1600கள்
1600கள் என்றழைக்கப்படும் பத்தாண்டு காலம் 1600ஆம் ஆண்டு துவங்கி 1609-இல் முடிவடைந்தது.
மேற்கோள்கள்
பகுப்பு:1600கள்
இரேந்திரநாத் முகர்சி
இரேந்திரநாத் முகோபாத்யாய் (Hirendranath Mukhopathyay) அல்லது இரேன் முகர்சி  ( 3 நவம்பர் 1907--30 சூலை 2004) என்பவர்  இந்திய அரசியல்வாதி, பொதுவுடைமைவாதி, பேராசிரியர், சட்ட நிபுணர், இந்திய நாடாளுமன்ற உறுப்பினர், பேச்சாளர், எழுத்தாளர் எனப் பன்மை முகம் கொண்டவராகக் கருதப்படுகிறார். 1952 ஆம் ஆண்டு முதல் தொடர்ந்து ஐந்து முறை இந்திய நாடாளுமன்ற உறுப்பினராக இருந்தவர்.
மேனாட்டுப் படிப்பும் ஆசிரியர்ப் பணியும்
கொல்கத்தாவில் பிறந்த இரேன் முகர்சி பள்ளிப்  படிப்பையும் கல்லூரிக் கல்வியையும் கொல்கத்தாவில் முடித்தார். 1929 இல் இலண்டனுக்குச் சென்று ஆக்சுபோர்டில் சேர்ந்து  கல்வி பயின்று 1932 இல் பி.லிட் பட்டமும் 1934 இல் பார் அட் லா பட்டமும் பெற்றார். வெளிநாட்டுப் படிப்பு முடித்து  இந்தியாவுக்குத் திரும்பியதும் வால்டேரில் உள்ள ஆந்திரா பல்கலைக்கழகத்தில் விரிவுரையாளராகச் சேர்ந்து பணியாற்றினார்..1936 இல் கொல்கத்தாவில் ரிப்பன் கல்லூரியில் வரலாற்றுத் துறை பேராசிரியார் ஆனார். 1940 ஆம் ஆண்டில் கொல்கத்தா பல்கலைக் கழகத்தில் வரலாறு, அரசியல், தத்துவம் ஆகியவற்றைக் கற்பித்தார்.
பொதுவுடைமைக்கட்சிப் பணி
1936 ஆம் ஆண்டில் இந்தியப் பொதுவுடைமைக் கட்சியில் சேர்ந்த இரேன் முகர்சி தம் இறுதிக் காலம் வரை  அக்கட்சியிலேயே இருந்தார்.கொல்கத்தா வட கிழக்கு நாடாளுமன்றத் தொகுதியிலிருந்து 1952, 1957, 1962, 1967, 1971 ஆகிய ஆண்டுகளில் தொடர்ந்து தேர்ந்தெடுக்கப்பட்டார். நாடாளுமன்றத்தில் அவருடைய பேச்சும் விவாதம் செய்யும் பாங்கும் சவகர்லால் நேரு போன்ற தலைவர்களால் வெகுவாகப்  பாராட்டப்பட்டன. பொதுவுடைமைக் கட்சி இரண்டாக உடைந்தபோது இரேன் முகர்சி இந்தியப் பொதுவுடைமைக் கட்சியிலேயே இருந்தார்.
எழுத்துப்பணி
பல்வேறு வார மாத இதழ்களில் வங்க மொழியிலும் ஆங்கிலத்திலும் கட்டுரைகள் எழுதினார். சில நுல்களும் எழுதி வெளியிட்டார்.
மேற்கோள்கள்
http://www.frontline.in/static/html/fl2117/stories/20040827005312800.htm
http://www.theguardian.com/news/2004/aug/30/guardianobituaries.india
கச்சநத்தம்
கச்சநத்தம், இந்தியாவின் தமிழ்நாட்டின் சிவகங்கை மாவட்டம், மானாமதுரை வட்டம், மானாமதுரை ஊராட்சி ஒன்றியம், சுள்ளாங்குடி கிராம ஊராட்சியில் அமைந்த சிற்றூர் ஆகும். இக்கிராமம் திருப்பாச்சேத்தி அருகே அமைந்துள்ளது. கச்சநத்தம் மானாமதுரையிலிருந்து 8 கிலோ மீட்டர் தொலைவிலும், சிவகங்கையிலிருந்து 23 கிலோ மீட்டர் தொலைவிலும், மதுரையிலிருந்து 35 கிலோ மீட்டர் தொலைவிலும் அமைந்துள்ளது. இக்கிராமத்தில் தேவேந்திரகுல வேளாளர்கள் கனிசமான வாழ்கின்றனர்.
இக்கிராமம் மானாமதுரை சட்டமன்ற தொகுதிக்கும், சிவகங்ககை மக்களவைத் தொகுதிக்கும் உட்பட்டது. இவ்வூரின் முதன்மைத் தொழில் வேளாண்மை ஆகும். இதன் அஞ்சல் சுட்டு எண் 630610. அருகமைந்த தொடருந்து நிலையம் மற்றும் அஞ்சலகம் திருப்பாச்சேத்தி ஆகும்.
கச்சநத்தம் படுகொலைகள்
கச்சநத்தம் கிராமத்தில் 28 மே 2018 அன்று கோயில் திருவிழாவின் போது ஏற்பட்ட பிணக்குகள் தொடர்பான மோதலில், பட்டியல் சமூகத்தைச் சேர்ந்த இளைஞர்களான ஆறுமுகம், சண்முகநாதன் மற்றும் சந்திரசேகர் ஆகிய 3 மூவரை மற்றொரு தரப்பினர் வெட்டிக் கொலை செய்தனர். மேலும் 5 பேர் படுகாயமடைந்தனர். இக்கொலை வழக்கை சிவகங்கை வன்கொடுமை தடுப்பு சிறப்பு நீதிமன்றம் விசாரணை செய்து, குற்றவாளிகள் 27 பேருக்கு ஆயுள்தண்டனை வழங்கி 5 ஆகஸ்டு 2022 அன்று தீர்ப்பு அளித்தது.
மேற்கோள்கள்
பகுப்பு:சிவகங்கை மாவட்டத்திலுள்ள கிராமங்கள்
கிரெய்க் வில்சன் (மூன்றாவது தளபதி, பிறப்பு 1964)
கிரெய்க் வில்சன் (மேரிலாண்ட், அனாபொலிஸில் நவம்பர் 28, 1964 பிறந்தார்) முன்னாள் தொழில்முறை பேஸ்பால் வீரர் ஆவார். 1989 முதல் 1993 வரை மேஜர் லீக் பேஸ்பால் நகரில் ஐந்து பருவங்களில் அவர் நடித்தார், முதன்மையாக மூன்றாவது தளபதியாக இருந்தார், ஆனால் இரண்டாவது அடித்தளத்தில் மற்றும் வெளிப்புறத்தில் விளையாடினார்.
செயின்ட் லூயிஸ் கார்டினல்கள் மூலம் 1984 மேஜர் லீக் பேஸ்பால் வரைவு 20 வது சுற்றில் வில்சன் தேர்ந்தெடுக்கப்பட்டார். 1992 ஆம் ஆண்டிலிருந்து 1992 ஆம் ஆண்டு வரை மேஜர் லீக் மட்டத்தில் அவர் கார்டினல்கள் நிறுவனத்தில் நடித்தார். 1992-93 பருவத்தில், வில்சன் கிரேக்க ஜெஃப்ரிஸிற்கும் ஒரு சிறிய லீக் வீரருக்காகவும் ஃபெலிக்ஸ் ஜோஸ் உடன் கன்சாஸ் சிட்டி ராயல்ஸ் உடன் வர்த்தகம் செய்தார். வில்சன் ராயல்ஸ் ஒரு பருவத்தில் நடித்தார், பின்னர் ஒரு இலவச முகவர் ஆனார். 1995 பருவத்திற்குப் பிறகு ஓய்வு பெற்றுவருவதற்கு முன்னர் அவர் சிறிய லீக்கில் இரண்டு பருவங்களை விளையாடினார். அவர் 2003 ஆம் ஆண்டில் Guerreros de Oaxaca க்கான மெக்சிகன் லீக் ஒரு குறுகிய திரும்பினார், ஆனால் 14 விளையாட்டுகள் பிறகு மீண்டும் ஓய்வு.
வெளி இணைப்புகள்
பகுப்பு:1964 பிறப்புகள் பகுப்பு:வாழும் நபர்கள்
திருவாரூர்
திருவாரூர் (ஆங்கிலம்:Tiruvarur), இந்தியாவின், தமிழ்நாடு மாநிலத்தில் அமைந்துள்ள திருவாரூர் மாவட்டம் திருவாரூர் வட்டம் மற்றும் திருவாரூர் ஊராட்சி ஒன்றியம் ஆகியவற்றின் நிர்வாகத் தலைமையிடமும் மற்றும் நகராட்சியும் ஆகும்.
இவ்வூர் முற்காலச் சோழர்களின் ஐந்து தலைநகரங்களனுள் ஒன்றாக விளங்கியது. இவ்வூரில் உள்ள பாடல் பெற்ற திருவாரூர் தியாகராஜர் கோயில் தேர் ஆசியாவிலேயே மிகப்பெரிய தேர் ஆகும். இவ்வூரில்தான் மனு நீதி சோழன் தன் மகனை தேரில் இட்டு கொன்று பசுவிற்கு நீதி வழங்கினார்.
பெயர் காரணம்
ஆரூர் = ஆர்+ஊர், ஆர்-ஆத்தி ஆத்திமரங்கள் நிறைந்த ஊராக இருந்ததால் ஆரூர் என்ற பெயர் சூட்டப்பட்டதுபெற்றது. இவ்வூர் தேவார பதிகங்களில் ஆரூர் என்றே குறிப்பிடப்பட்டுள்ளது.பாடல்பெற்ற தலமாதலால் 'திரு' சேர்க்கப்பட்டு திரு+ ஆரூர் என்றாகி திருவாரூர் என மருவியது.
சோழநாட்டில் வழங்கிவரும் வேதாரண்யம் விளக்கழகு, திருவாரூர் தேரழகு, திருவிடைமருதூர் தெருவழகு, மன்னார்குடி மதிலழகு என்ற முதுமொழி மூலமாக இவ்வூரின் பெருமையை உணரமுடியும்.
வரலாறு
திருவாரூர் முற்கால சோழர்களின் ஐந்து பாரம்பரிய தலைநகரங்களுள் (ஆரூர்,ஆவூர்,கருவூர், புகார்,உறந்தை) ஒன்றாகவும்,அதன் பின் வந்த மன்னர்கள் முடிசூட்டிக்கொள்ளும் இடமாகவும் விளங்கியது.திருவாரூரைத் தலைநகராகக் கொண்டு ஆண்ட மனுநீதி சோழன், பசுவிற்கு நீதி வழங்க தன் சொந்த மகனையே தேரை ஏற்றி கொன்றது வரலாற்றில் நீதிக்கு சிறந்த எடுத்துக்காட்டாக அறியப்படுகிறது. இந்த நிகழ்வை பிற்கால சோழர்கள் கல்தேராக வடித்தனர். திருவாரூர் கோவிலுக்கு வடகிழக்கே இந்தக் கல்தேர் அமைந்துள்ளது.
நகராட்சி நிர்வாகம் மற்றும் அரசியல்
திருவாரூர் நகராட்சி தமிழகத்தின் நூற்றாண்டு கண்ட பழமைவாய்ந்த நகராட்சிகளுள் ஒன்று.இது 1914-ல் தோற்றுவிக்கப்பட்டது.பின் 01.04.1978-ல் முதல்நிலை நகராட்சியாக தரம் உயர்த்தப்பட்டது.02.05.2023 முதல் தேர்வுநிலை நகராட்சியாக செயல்பட்டு வருகிறது.2014 ம் ஆண்டு இந்நகராட்சி தன் நூற்றாண்டு விழாவினைக் கொண்டாடியது. 30 வார்டுகளையும் 2011 மக்கட்தொகை கணக்கின்படி சுமார் 60,000 மக்கட்தொகையையும் கொண்டுள்ளது. திருவாரூர் நகராட்சியானது திருவாரூர் சட்டமன்றத் தொகுதிக்கும் மற்றும் நாகப்பட்டினம் மக்களவைத் தொகுதிக்கு உட்பட்டதாகும்.
2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகத்தைச் (திமுக) சேர்ந்த பூண்டி கே. கலைவாணன் வென்றார்.
சாலை போக்குவரத்து
திருவாரூர் நகரின் வழியே தேசிய நெடுஞ்சாலை NH83 செல்கிறது. மாநில நெடுஞ்சாலை 23 மயிலாடுதுறை முதல் திருத்துறைப்பூண்டி வரை, மாநில நெடுஞ்சாலை 65 திருவாரூரிலிருந்து - கும்பகோணம் வரை செல்கிறது. இங்கிருந்து பல்வேறு நகரங்களுக்கு செல்ல தினமும் 175 அரசு பேருந்துகள் இயக்கப்படுகிறது. பெரும்பாலான பேருந்துகள் திருவாரூர் வழியாக திருச்சிராப்பள்ளி முதல் வேளாங்கண்ணி வரை இயக்கப்படுகிறது. திருவாரூர் மற்றும் அருகிலுள்ள கிராமங்களுக்கு தினமும் 25க்கு மேற்பட்ட பேருந்துகள் உள்ளூர் போக்குவரத்து தேவைகளை பூர்த்தி செய்ய இயக்கப்படுகிறது. பெங்களூர், திருவனந்தபுரம், சென்னை போன்ற நீண்ட தூர பயணத்திற்கு அரசு விரைவுப் பேருந்துகள் இயக்கப்படுகிறது.
இந்நகரில் புதிய மற்றும் பழைய பேருந்துநிலையம் என இரண்டு பேருந்துநிலையங்கள் அமைந்துள்ளன. பழைய பேருந்துநிலையம் நகரின் மத்தியில் அமைந்துள்ளது. இங்கிருந்து திருவாரூர் அரசு மருத்துவக்கல்லூரி மருத்துவமனை, நன்னிலம், நாகூர், லக்ஷ்மாங்குடி ஆகிய சுற்றுவட்டார பகுதிகளுக்கு நகர பேருந்துகள் மற்றும் தனியார் மினிபஸ்கள் இயக்கப்படுகின்றன.
திருவாரூர் புதிய பேருந்துநிலையம் விளமல் அருகே உள்ள திருவாரூர் நகராட்சிக்குட்பட்ட தியாகப்பெருமாநல்லூரில் சுமார் 12 ஏக்கர் பரப்பளவில் அமைந்துள்ளது. இங்கிருந்து திருச்சி, தஞ்சாவூர், நாகப்பட்டினம், வேளாங்கண்ணி, கும்பகோணம், மயிலாடுதுறை, காரைக்கால், சிதம்பரம், மன்னார்குடி, திருத்துறைப்பூண்டி, பட்டுக்கோட்டை ஆகிய ஊர்களுக்கு தினசரி பேருந்துகள் இயக்கப்படுகின்றன.
தொடருந்து போக்குவரத்து
திருவாரூர் சந்திப்பு ரயில்நிலையமானது தமிழ்நாட்டின் மிகப்பழமை வாய்ந்த ரயில்நிலையங்களுள் ஒன்றாகும்.1861 ஆம் ஆண்டு துவங்கப்பட்ட இந்த ரயில்நிலையம் சுமார் 160 ஆண்டுகள் பழமையானது. வருவாயின் அடிப்படையில் டெல்டா பகுதியின் ஐந்தாவது பெரிய ரயில்நிலையம் இது. இந்த இரயில் நிலையமானது மேற்கில் தஞ்சாவூர், வடக்கில் மயிலாடுதுறை, கிழக்கில் நாகப்பட்டினம் மற்றும் தெற்கில் திருத்துறைப்பூண்டி ஆகியவற்றை இணைக்கும் ஒரு முக்கிய இரயில் சந்திப்பாக உள்ளது. திருச்சிராப்பள்ளி, தஞ்சாவூர், மயிலாடுதுறை, காரைக்கால், மன்னார்குடி மற்றும் திருத்துறைப்பூண்டி ஆகிய இடங்களுக்கு செல்ல பயணிகள் ரயில்கள் இயக்கப்படுகிறது. மன்னார்குடியிலிருந்து திருப்பதி வரை மற்றும் வேளாங்கண்ணியிலிருந்து கோவா வரை இரண்டு ரயில்கள் உள்ளன. இது வாரத்தில் மூன்று நாள் திருவாரூர் வழியாக இந்த இரயில்கள் இயக்கப்படுகிறது.
வானூர்தி நிலையம்
இதன் அருகிலுள்ள விமான நிலையம், 116 கி.மீ தொலைவிலுள்ள திருச்சிராப்பள்ளி பன்னாட்டு வானூர்தி நிலையம் ஆகும்.
திருவாரூர் தியாகராஜர் கோயில்
திருவாரூர் தியாகராஜர் கோயில், மிகவும் புகழ்பெற்ற பழமையானதும், பிரம்மாண்டமானதும் ஆன பெரிய கோயில் ஆகும். இக்கோயில் நாயன்மார்களால் பாடல் பெற்ற தலங்களில் ஒன்றாகவும், பஞ்சபூதத் தலங்களில் பிருதிவித் தலமாகவும் உள்ளது. தேவாரப் பாடல் பெற்ற தலங்களில், சோழ நாடு காவிரி தென்கரைத் தலங்களில் அமைந்துள்ள 87ஆவது சிவத்தலமாகும். திருவாரூர் சப்தவிடங்க ஸ்தலங்களில் தலைமை இடமாகும். திருவாசகத் திருத்தலங்களில் ஒன்றாகும். சோழ கல்வெட்டுகளில், தியாகராஜாவை விதிவிதாங்கர் என்றும் "தியாகராஜா" என்ற பெயர் பொ.ஊ. 15-16 ஆம் நூற்றாண்டில் தோன்றியதாகவும் குறிப்பிடப்பட்டுள்ளது.
தேர் திருவிழா
திருவாரூர் தேரானது, ஆசியாவிலேயே மிகப் பெரிய தேராகும். ஆயிரக்கணக்கான பக்தர்கள் பங்கேற்று தேரை வடம்பிடித்து இழுக்கின்றனர். அலங்கரிக்கப்பட்ட ஆழித்தேரின் உயரம் 96 அடியும், 300 டன் எடையும் ஆகும். இந்நிகழ்ச்சியில் தமிழகம் முழுவதிலும் இருந்து லட்சக்கணக்கான மக்கள் கலந்து கொள்கின்றனர்.
புவியியல்
இவ்வூரின் அமைவிடம் 10.773°N, 79.637°W ஆகும். கடல் மட்டத்தில் இருந்து இவ்வூர் சராசரியாக 3 மீட்டர் (9.8 அடி) உயரத்தில் இருக்கின்றது.
வெளி இணைப்புகள்
பகுப்பு:முதல் நிலை நகராட்சிகள் பகுப்பு:திருவாரூர் மாவட்டம் பகுப்பு:இந்து புனித நகரங்கள் பகுப்பு:பண்டைய இந்திய நகரங்கள்
பனமடங்கி ஊராட்சி
பனமடங்கி ஊராட்சி (Panamadangi Gram Panchayat), தமிழ்நாட்டின் வேலூர் மாவட்டத்தில் உள்ள கே வி குப்பம் வட்டாரத்தில் அமைந்துள்ளது. இந்த ஊராட்சி, கீழ்வைத்தியணான்குப்பம் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3430 ஆகும். இவர்களில் பெண்கள் 1705 பேரும் ஆண்கள் 1725 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புள்ளான்விடுதி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பள்ளிதெருபட்டி ஊராட்சி
பள்ளிதெருபட்டி ஊராட்சி (Pallitherupatti Gram Panchayat), தமிழ்நாட்டின் சேலம் மாவட்டத்தில் உள்ள பனமரத்துப்பட்டி வட்டாரத்தில் அமைந்துள்ளது. இந்த ஊராட்சி, வீரபாண்டி சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 677 ஆகும். இவர்களில் பெண்கள் 349 பேரும் ஆண்கள் 328 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பூஞ்சுத்தி பட்டசாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பட்டசாமி (மண் சிலை திறந்த வெளியில் உள்ளது) சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஐயம்பாளையம் ஆசிரியர் வீரப்பன்
வாழ்க்கை
இவர் 1938இல் திருச்சிராப்பள்ளி மாவட்டத்தின், குளித்தலை அருகே உள்ள ப. உடையாம்பட்டி என்னும் ஊரில் பிறந்தவர். 1952இல் ஈ.எஸ்.எல்.சி தேர்ச்சி பெற்றார். 1955இல் தன் அண்ணன் நல்லகருப்பன் முயற்சியால் ஆசிரியர் பயிற்சி முடித்து, ஹையர் கிரேடு ஆசிரியராகத் தேர்ச்சிபெற்று, வேலை பார்த்துக் கொண்டே செகண்டரி கிரேடு ஆசிரியர் தேர்ச்சி பெற்றார். 1962ஆம் ஆண்டு முதல் பல்வேறு ஊர்களில் ஆசிரியராகப் பணியாற்றியபின் க. ஐயம்பாளையத்தில் நடுநிலைப் பள்ளி தலைமை ஆசிரியராகப் பணியாற்றினார் பள்ளி நேரம் போகத் தன் தமிழ் மொழிப் புலமையை வளர்த்துக் கொள்ளவும், கரூர், திருச்சி, குளித்தலை போன்ற பகுதிகளில் நடக்கும் தி.மு.க பொதுக்கூட்டங்களுக்கும் சென்று வந்தார். இளைஞர்களை ஊக்குவித்து இளைஞர் மன்றங்களைத் தொடங்கச்செய்து திராவிட இயக்க ஏடுகளை இளைஞர்களைப் படிக்க வைத்து வந்தார். மாணவர்களுக்குத் தமிழின் பெருமையைப் பற்றிப் பாடங்களை நடத்தி வந்தார்.
இந்தித் திணிப்பை எதிர்த்து போராட்டம்
ஜனவரி 26, 1965 முதல் இந்தி மட்டுமே ஆட்சி மொழி எனும் சட்டத்தை அமல்படுத்த நடுவணரசு தயாராகி வந்தது. தலைமையாசிரியரான வீரப்பனே மாணவர்களைத் திரட்டி இந்தி எதிர்ப்பு ஊர்வலங்களை நடத்தினார் இந்தித் திணிப்பை கண்டித்து பல்வேறு வகையில் இந்தி எதிர்ப்பு போரில் உயிர் நீத்த தியாகிகளின் செய்திகள் இதழ்களில் வந்தவண்ணம் இருந்தன. இந்தப் போர் முறை ஆசிரியர் வீரப்பனை என்னவோ செய்தது.
இந்தியைத் திணிக்க விரும்பும் அரசிடம் வேலை செய்யக்கூடாது என்று முடிவெடுத்து வீரப்பன், அப்போதைய முதலமைச்சர் பக்தவத்சலம், பிரதமர் லால் பகதூர் சாஸ்திரி ஆகியோருக்குக் கண்டனக் கடிதங்களும், அண்ணா, கலைஞர் போன்றோர்க்கு தமிழைக் காக்க முயற்சி செய்யுங்கள் என்று வேண்டுகோள் கடிதங்களும் எழுதி, அவற்றை 10.2.1965 அன்று அஞ்சலில் அனுப்பிவிட்டு அதைத் தன் நாட்குறிப்பில் எழுதினார்.
தீக்குளிப்பு
11.2.1965 அன்று தூக்க மாத்திரைகளைச் சாப்பிட்டுவிட்டு தன் உடையோடு மேலும் பல வேட்டிகளை உடம்பில் சுற்றி, மண்ணெண்ணெயை ஊற்றிக்கொண்டு தீயிட்டுக் கொண்டார். தீயைக்கண்டு அனைக்க வந்தவர்களைப் பார்த்து, "என்னைக் காப்பாற்ற முயற்சிக்காதீர்கள், தூக்க மாத்திரைகளையும் அதிகமாகச் சாப்பிட்டுள்ளேன் எனவே என்னைக் காப்பாற்ற முடியாது, என் நாட்குறிப்பில் எல்லாவற்றையும் எழுதியுள்ளேன்" என்று சத்தம் போட்டார். காக்கும் முயற்சி பலனின்றி இறந்தார் அப்போது அவருக்கு வயது 27, திருமணம் செய்திருக்கவில்லை.
இதனையும் காண்க
இந்தித் திணிப்பு எதிர்ப்புப் போராட்டம்
வெளி இணைப்புகள்
பகுப்பு:1938 பிறப்புகள் பகுப்பு:1965 இறப்புகள் பகுப்பு:தற்கொலை செய்து கொண்டோர் பகுப்பு:இந்தி எதிர்ப்புப் போராட்டத்தில் உயிரிழந்தவர்கள் பகுப்பு:திருச்சி மாவட்ட நபர்கள் பகுப்பு:தீக்குளித்து இறந்தவர்கள்
இமயமலை வரையாடு
விளக்கம்
இவற்றுக்கு கழுத்திலிருந்தும், தோள்பட்டையில் இருந்தும் நீண்ட முடி முட்டிவரை தொங்கும், பறட்டைன பிடரிமயிரும், உறுதியான உடலும், வலுவான கால்களும் கொண்டவை. குறுகிய விறைப்பான காதுகள், பின்நோக்கி வளைந்த கொம்புகள் கொண்டவை. உடல் நிறம் சிவப்பு கலந்த பழுப்பு நிறம் கொண்டது.
மேற்கோள்கள்
பகுப்பு:ஆடுகள்
சம்பல்
thumbnail|வலது சம்பல் இட்லி, தோசை, இடியப்பம், புட்டு, ரொட்டி, சோறு, போன்ற முதன்மை உணவுகளுடன் சேர்த்து உண்ணப்படும் ஒரு பதார்த்தம் ஆகும். பொதுவாக சம்பல் தேங்காய்ப்பூ, மிளகாய், வெங்காயம், புளி, உப்பு போன்றவை சேர்த்து அரைக்கப்படும் அல்லது இடிக்கப்படும் உணவுப் பண்டமாகும். இதில் பல வகைகள் உண்டு.
வகைகள்
பகுப்பு:சிங்களவர் உணவுகள் பகுப்பு:ஈழத்தமிழர் உணவுகள் பகுப்பு:உணவு வகைகள் பகுப்பு:சுவைப்பொருட்கள்
வரகூர் ஊராட்சி, கடலூர்
வரகூர் ஊராட்சி (Varahoor Gram Panchayat), தமிழ்நாட்டின் கடலூர் மாவட்டத்தில் உள்ள குமராட்சி வட்டாரத்தில் அமைந்துள்ளது. இந்த ஊராட்சி, சிதம்பரம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1894 ஆகும். இவர்களில் பெண்கள் 926 பேரும் ஆண்கள் 968 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உயர்ந்த மனிதன்
உயர்ந்த மனிதன் (Uyarndha Manithan) 1968 ஆம் ஆண்டு வெளிவந்த தமிழ்த் திரைப்படமாகும். . கிருஷ்ணன்-பஞ்சு இயக்கத்தில் வெளிவந்த இத்திரைப்படத்தில் சிவாஜி கணேசன், வாணிஸ்ரீ, சௌகார் ஜானகி, சிவகுமார், பாரதி மற்றும் பலரும் நடித்திருந்தனர்.
பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்திருந்தார்.
மேற்கோள்கள்
பகுப்பு:1968 தமிழ்த் திரைப்படங்கள்‎ பகுப்பு:சௌகார் ஜானகி நடித்த திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:கிருஷ்ணன்-பஞ்சு இயக்கிய திரைப்படங்கள் பகுப்பு:எஸ். ஏ. அசோகன் நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:பூர்ணம் விஸ்வநாதன் நடித்த திரைப்படங்கள்
நெய்தவாசல் முனிவாசக சுவாமி கோயில்
நெய்தவாசல் முனிவாசக சுவாமி கோயில் நாகப்பட்டினம் மாவட்டத்தில் உள்ள தேவார வைப்புத்தலமாகும்.
அமைவிடம்
திருவெண்காட்டிலிருந்து இடது புறம் அதே சாலையில் 3 கிமீ தொலைவில் இக்கோயில் உள்ளது.
இறைவன்,இறைவி
இங்குள்ள இறைவன் முனிவாசகசுவாமி ஆவார். இவர் கைலசநாதர் என்றும் அழைக்கப்பட்டுள்ளார். இறைவி மதுரபாஷிணி ஆவார்.
அமைப்பு
கருவறையில் நீண்டு உயர்ந்த பாணத்தோடு மூலவர் உள்ளார். திருச்சுற்றில் செல்வ விநாயகர், சுப்பிரமணியர், பைரவர், சனீசுவரர் ஆகியோரின் சன்னதிகள் உள்ளன.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
நவ்ரோஜி சக்லத்வாலா
இவர் பாபுஜி சக்ளத்வாலா மற்றும் விர்பாஜி சக்ளாத்வாலா இணையரின் மகனாவார். இவரது தாயாரான விர்பாஜி சக்ளாத்வாலா ஜம்சேத்ஜீ டாட்டாவின் சகோதரி ஆவார். செயின்ட் சேவியர் கல்லூரியில் படிப்பை நிறைவு செய்த இவர், மும்பையில் உள்ள டாடா குழுமத்தின் ஸ்வாஷிஷி ஆலையில் 1899 இல் ஒரு எழுத்தராக பணியில் சேர்ந்தார். அதன் பிறகு இருபது ஆண்டுகளில், நிறுவனத்தின் தலைவராக உயர்ந்தார். டாட்டா குழுமத்தின் தலைமைக்கு வந்த முதல் டாட்டா அல்லாதவர் இவர்தான். மேலும் தோரப்ஜி டாடாவுடன் நெருக்கமாக பணியாற்றினார். 1932 ஆம் ஆண்டில் தோரப்ஜி இறந்த போது, அவர் டாட்டா குழுமத்தின் தலைவராக ஆனார், பொருளாதார நெருக்கடியின் போது நிறுவனத்தை ஒருங்கிணைப்பதற்கான பணியில் ஈடுபட்டார்.
டாடா நிறுவனத்தில் தொழிலாளர்களால் மிகுதியாக அதிகமாக நேசிக்கப்பட்டவர் என்ற பெயர் பெற்றவர் இவர். தொழிலாளர்கள் வேலைநிறுத்தம் அறிவித்தால், நேரடியாகச் சென்று பேச்சுவார்த்தை நடத்தி சுமுக நிலையை உருவாக்குவது, வருவாயில் தொழிலாளர்களுக்கும் பங்கு அளிப்பது, கடைநிலை ஊழியர்களும் கௌரவமான வாழ்க்கை வாழ ஏதுவாக நிறுவனத்துக்குள் இருந்த ஊதிய வேறுபாட்டைக் களைவது போன்ற தொழிலாளர் நலன் சார்ந்த நடவடிக்கைகளில் அக்கறை காட்டியதற்காக இவர் அறியப்படுகிறார்.
இந்திய துடுப்பாட்டத்துடன் இவர் நெருக்கமாக இணைந்திருந்தார். பார்சஸ் அணிக்காக 1904-05இல் இவர் விளையாடினார், ஆனால் தொழில் காரணமாக தீவிரமாக விளையாடுவதை முன்கூட்டியே நிறுத்தினார். துடுப்பாட்ட வீரராக இவர் 1904 ஆம் ஆண்டில் ஐரோப்பர்களுக்கு எதிரான குழுவின் பார்சிகளை பிரதிநிதித்துவப்படுத்தினார்.
1933 ஆம் ஆண்டு இவர் மரணமடையும் வரை இந்தியாவின் துடுப்பாட்டக் கழகத்தின் முதல் தலைவராக இருந்தார். மேலும் இவர் பிரபூர்ன் விளையாட்டு அரங்கின் வளர்ச்சிக்கு ஒரு கருவியாக இருந்தார், அதற்காக அவர் ஒரு பெரிய தொகையை நன்கொடையாக அளித்தார்.
சக்லத்வாலா 1923 ஆம் ஆண்டு புத்தாண்டு விருது பட்டியலில், இந்தியப் பேரரசின் தோழராக இடம்பிடித்தார், 1933 ஆம் ஆண்டு பிறந்தநாள் விருதின்போது நைட் விருதைப் பெற்றார் பெற்றார் மேலும் 1937 ஆண்டு கரோனேசன் கௌரவப் பட்டியலில் பிரித்தானிய சாம்ராச்சியத்தின் ஒரு நைட் கமாண்டர் எனக் கருதப்பட்டார். இவர் இறந்தபிறகு புரூக்வுட் கல்லறையில் உள்ள பார்சி பிரிவில் புதைக்கப்பட்டார்.
மேற்கோள்கள்
பகுப்பு:1875 பிறப்புகள் பகுப்பு:1938 இறப்புகள் பகுப்பு:இந்தியத் துடுப்பாட்டக்காரர்கள் பகுப்பு:பார்சி மக்கள் பகுப்பு:டாட்டா குழும நபர்கள்
ஆல்கைன் சிப்பர் வினை
ஆல்கைன் சிப்பர் வினை (Alkyne zipper reaction) என்பது ஒரு கரிமச் சேர்மத்தின் உட்புற ஆல்க்கைனைக் விளிம்புநிலை ஆல்க்கைனாக மாற்றியமாக்குகின்ற வினையாகும். சார்லசு ஆலன் பிரௌன் மற்றும் அயோகா யமாசிட்டா என்பவர்கள் 1975 இல் முதன்முதலாக இவ்வினையை கண்டறிந்தனர். நேர்-சங்கிலி ஆல்கைன்களுக்காகவும் அசிட்டிலினிக் ஆல்ககால்களுக்காகவும் இவ்வினை நிகழ்கிறது. மேலும், நீண்ட-சங்கிலி ஐதரோகார்பன்களில் தொலை செயல்பாட்டு சேர்க்கைக்கான ஒரு பயனுள்ள அணுகுமுறையையும் வழங்குகிறது. ஆல்கைன் சிப்பர் வினை நிகழ்வதற்கு ஒரு வலிமையான காரம் அவசியமாகும். பிரௌனும் யமாசிட்டாவும் பொட்டாசியம் ஐதரைடை 1,3-டையமினோபுரோப்பேன் கரைப்பானுடன் சேர்த்து வினைத் தளத்தில் உருவாக்கப்பட்ட 1,3-டையமினோபுரோப்பேனைடைப் பயன்படுத்தினர். பொட்டாசியம் ஐதரைடின் அதிக விலையும் தீங்கிழைக்கும் தன்மையும் மாற்று வழிமுறையை தேட வைத்தன. எத்திலீன்டையமீன், 1,3-டையமினோபுரோப்பேனுக்கு சரியான மாற்றாக இருக்கவில்லை. உதாரணமாக, 9-டெசைன்–1- ஆலை 2-டெசைன்–1- ஆலிலிருந்து மாற்றியமாக்கும் வினையைக் கூறலாம். பொட்டாசியம் மூவிணைய பியூட்டாக்சைடு முன்னிலையில் 1,3-டையமினோபுரோப்பேனின் இலித்தியம் உப்பு தோராயமாக 85% 9-டெசைன்–1- ஆலைத் தருகிறது
மேற்கோள்கள்
பகுப்பு:மறுசீராக்கல் வினைகள்
நைல் வடிநிலம்
நைல் வடிநிலம் (Nile Delta) வடக்கு எகிப்தில் நைல் நதி உருவாக்கும் வடிநிலம் ஆகும். நைல் நதி வடக்கு எகிப்தில் பல கிளைகளாக பரவி மத்தியதரைக் கடலில் கலக்கிறது. 3,400,000 சதுர கிலோ மீட்டர் (1,300,000 சதுர மைல்) கொண்ட நைல் வடிநிலம் உலகின் மிகப்பெரிய ஆற்று வடிநிலங்களில் ஒன்றாகும். நைல் வடிநிலம் மேற்கில் அலெக்ஸாண்டிரியாவிலிருந்து கிழக்கில் சயீது துறைமுகம் வரை, மத்தியதரைக் கடலோரத்தில் 240 கிலோ மீட்டர் (150 மைல்) வரை உள்ளடக்கியது. நைல் வடிநிலம் வண்டல் மண் நிறைந்த ஒரு வ்ளமான வேளாண்மைப் பகுதியாகும். எகிப்தின் வடக்கிலிருந்து தெற்கு நோக்கிய நைல் வடிநிலம் சராசரி 160 கிலோ மீட்டர் (99 மைல்) நீளம் கொண்டது. நைல் வடிநிலம் கெய்ரோவிற்கு வடக்கே சற்று தொலைவில் தொடங்குகிறது.
புவியியல்
நைல் வடிநிலம் எகிப்தின் வடக்கிலிருந்து தெற்கே சராசரி 160 km நீளம் கொண்டது. மத்தியதரைக் கடலை ஒட்டிய நைல் வடிநிலம் கிழக்கிலிருந்து மேற்காக 240 கிலோ மீட்டர் அகலம் கொண்டுள்ளது. நைல் வடிநிலப் பகுதி 3,400,000 சதுர கிலோ மீட்டர் (1,300,000 சதுர மைல்) கொண்டது. நைல் நதியின் பலை கிளை ஆறுகளால் நைல் வடிநிலம் பிரிக்கப்பட்டுள்ளது.
நைல் வடிநிலத்தின் கிழக்கில் சுயஸ் கால்வாய் மற்றும் வடகிழக்கில் மன்சலா ஏரியும் அமைந்துள்ளது. நைல் வடிநிலத்தின் வடமேற்கில், மத்தியதரைக் கடலை ஒட்டி புருல்லஸ் ஏரி, இட்கு ஏரி மற்றும் மாரியட் ஏரிகள் அமைந்துள்ளது. நைல் வடிநிலம் ஒரு வளைவு வடிவத்தில் அமைந்துள்ளது. நைல் நதி மீது அஸ்வான் அணை கட்டிய பின்னர் நைல் வடிநிலத்தில் வண்டல் மண் சேர்வது பெருமளவு தடுக்கப்பட்டுள்ளது. நைல் வடிநிலத்தின் அதிகபட்ச ஆழம் 70 அடியாகும்.
மக்கள் தொகை
நைல் வடிநிலத்தில் 39 மில்லியன் மக்கள் வாழ்கின்றனர். இந்த வடிநிலத்தின் மக்கள் தொகை அடர்த்தி ஒரு சதுர கிலோ மீட்ட்ரில் 1,000 PD/sqkm அல்லது அதற்கும் மேலும் உள்ளது. நைல் வடிநிலத்தின் முக்கியமான பெரிய நகரம் அலெக்சாந்திரியா ஆகும். இந்நகரத்தின் மக்கள் தொகை 4.5 மில்லியன் ஆகும். பிற முக்கிய நகரங்கள் சயீது துறைமுகம், அபுசிர் போன்றவைகள் ஆகும்.
தட்ப வெப்பம்
நீர் நிறைந்த நைல் வடிநிலப் பகுதி பாலைவன வெப்ப நிலை கொண்டுள்ளது. கோடைக்காலத்தின் இதன் வெப்ப நிலை 34 °C ஆகும். குளிர்கால வெப்ப நிலை இரவில் 9 °C, பகலில் 19 °C ஆக இருக்கும். சராசரி ஆண்டு மழைப் பொழிவு 100 - 200 mm ஆகும்.
கடல் மட்டம் உயர்தல்
புவி சூடாதல் விளைவாக வடக்கு எகிப்தின் நைல் வடிநிலப் பகுதியின் சில இடங்கள் 100 yd வரையில் கடலில் மூழ்கியுள்ளது.
ஆளுநரகங்களும், நகரங்களும்
நைல் வடிநிலத்தில் எகிப்தின் 10 ஆளுநரகங்கள் உள்ளது:
வெளி இணைப்புகள்
வடிநிலங்கள் பகுப்பு:எகிப்தின் புவியியல் பகுப்பு:நைல் ஆறு
நடுபட்டு ஊராட்சி
நடுபட்டு ஊராட்சி (Nadupattu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள திருவண்ணாமலை வட்டாரத்தில் அமைந்துள்ளது. இந்த ஊராட்சி, திருவண்ணாமலை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 949 ஆகும். இவர்களில் பெண்கள் 467 பேரும் ஆண்கள் 482 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கூகிள் ரீடர்
கூகிள் ரீடர் என்பது ஆட்டம் மற்றும் ஆர்எஸ்எஸ் வடிவ கோப்புகளைப் படிக்கும், இணையம் சார்ந்த செய்தித் திரட்டியாகும். 2005 அக்டோபர் 7ல் கூகிள் நிறுவனத்தால் கூகிள் ஆய்வகத்தில்(Google Labs) அறிமுகம் செய்யப்பட்டு, 2007 செப்டம்பர் 17ல் பயன்பாட்டு மென்பொருளாக தரமுயர்த்தப்பட்டது.
செயல்பாடு
கூகிள் ரீடர் ஒரு தகவல் தொகுப்பான் போல பல இணையதளங்களின் புதிய செய்திகளை ஒரே இடத்தில் தொகுத்துத் தருகிறது. இதனை பயன்படுத்தும் பயனர் தனக்கு வேண்டிய இணைய தளங்களின் செய்தியோடைகளை(feeds) இந்த கூகிள் ரீடரில் ஒரு முறை பதிந்துகொள்ள வெண்டும். அந்த செய்தியோடைகள் ஆட்டம் அல்லது ஆர்எஸ்எஸ் வடிவத்திலோ இருக்கலாம். மேற்கூறிய இணையதளங்களில் புதிய செய்திகள் வெளிவரும் போது அவற்றின் செய்தியோடைகளும் முடுக்கம் பெற்று கூகிள் ரீடரில் அது பிரதிபலிக்கும். கூகிள் ரீடரில் உள்ள தெளிந்த தொழிற்நுட்பத்தால் ஒவ்வொரு இணையதளங்களும் தனித்தனியே பட்டியலிட்டு அவற்றின் செய்திகளைப் படிக்கும் விதத்தில் வடிவமைக்கப்பட்டுள்ளது.
வெளியிணைப்புகள்
பகுப்பு:கூகுள்
காக்கேசியா
thumb|320px|1994 ஆம் ஆண்டைச் சேர்ந்த காகேசியாவின் நிலப்படம். இது அப்பகுதியில் பல நாடுகளால் பகிரப்படுகின்ற வளங்களின் இருப்பிடங்களையும் காட்டுகிறது. காக்கேசியா என்பது, ஐரோப்பாவுக்கும், ஆசியாவுக்கும் இடையில் அமைந்துள்ள ஒரு புவிசார் அரசியல் மற்றும் மலைத் தடுப்புப் பகுதியாகும். இப் பகுதி, ஜார்ஜியா, ஆர்மேனியா, அசர்பைஜான், ஆகியவற்றுடன் ரஷ்யாவின் தென் பகுதிகளையும் உள்ளடக்கியுள்ளது. இவற்றுள் சர்ச்சைக்குரிய பகுதிகளான ஆப்காசியா, தென் ஒசெட்டியா, நகோமோ-கரபாக் என்பனவும் அடங்கும்.
வரலாறு
வலது|thumb|350x350px|சோவியத் ஒன்றியத்தின் கீழிருந்த போது காக்கேசியாவின் நிர்வாகப் பிரிவுகளைக் காட்டும் நிலப்படம், 1952-1991. ஆர்மேனியா, துருக்கி, ரஷ்யா ஆகிய நாடுகளின் எல்லைப் பகுதிகளாக அமைந்துள்ள காக்கேசியா, பல நூற்றாண்டுகளாக அரசியல், சமய, படை மற்றும் பண்பாட்டுப் போட்டிகளுக்கானதும் விரிவாக்கலியத்தினதும் களமாக விளங்கியது. வரலாற்றின் பெரும்பகுதியில் இது பாரசீகப் பேரரசுடன் இணைந்து இருந்தது. 19 ஆம் நூற்றாண்டின் தொடக்கத்தில் ரஷ்யப் பேரரசு இப்பகுதியை கஜார்களிடம் இருந்து கைப்பற்றியது. ஆர்மேனியா, அல்பேனியா, ஐபீரியா என்பன இப்பகுதியில் இருந்த பண்டைய அரசுகளாகும். இவை பிற்காலத்தில், மீடியப் பேரரசு, அக்கீமெனியப் பேரரசு, பார்த்தியப் பேரரசு, சசானியப் பேரரசு ஆகியவற்றுள் அடங்கியிருந்தன. இக் காலத்தில் சோரோவாஸ்ட்ரியனியம் இப்பகுதியின் முக்கிய சமயமாக விளங்கியது. எனினும் இப்பகுதியில் பாரசீகத்துக்கும் ரோமுக்கும் இடையிலும், பின்னர் பாரசீகத்துக்கும் பைசண்டியத்துக்கும் இடையிலும் ஏற்பட்ட போட்டிகள் காரணமாக இரண்டு சமய மாற்றங்களும் இடம்பெற்றன. பைசண்டியம் இப்பகுதியைப் பல தடவைகள் கைப்பற்றியதாயினும் நிரந்தரமாக வைத்திருக்க முடியவில்லை. ஆர்மேனியாவின் முதன்மை மதமாகக் கிறிஸ்தவ சமயம் ஆகியபோது அச் சமயம் இப்பகுதியில் பரவி சோரோவாஸ்ட்ரியனியத்தை ஓரங்கட்டியது. பின்னர் பாரசீகம் இஸ்லாமியரால் கைப்பற்றப்பட்டபோது இஸ்லாம் இப் பகுதி முழுவதும் பரவியது. பிற்காலத்தில் இது செல்யுக்குகள், மங்கோலியர்கள், உள்ளூர் அரசுகள், கானேட்டுகள் என்பவர்களின் கீழும் இருந்தது. பின்னர் ரஷ்யர் இதனைக் கைப்பற்றும்வரை மீண்டும் பாரசீகத்தின் ஆட்சிக்கும் உட்பட்டது.
புவியியல்
காக்கேசிய மலைகள் பொதுவாக ஆசியா, ஐரோப்பா ஆகிய கண்டங்களுக்கு இடையிலான எல்லைக் கோடாகக் கருதப்படுகிறது. அத்துடன் இப் பகுதியிலுள்ள நாடுகள் சில சமயங்களில் ஐரோப்பாவுடனும், வேறு சில சமயங்களில் ஆசியாவுடனும் சேர்த்து எண்ணப்படுவது உண்டு. காக்கேசியாவின் மிக உயர்ந்த மலைச் சிகரம், 5642 மீட்டர் உயரம் கொண்டதும், ரஷ்யாவில் இருக்கும் மேற்கு காக்கேசியாவைச் சேர்ந்த எல்புரூஸ் மலை ஆகும். இதுவே ஐரோப்பாவின் மிக உயர்ந்த இடமும் ஆகும். காக்கேசியாவின் வடக்கு பகுதி சிஸ்காக்கஸ் என்றும், பொதுவாக தெற்கு பகுதி டிரான்ஸ்காக்கஸ் என்றும் அழைக்கப்படுகின்றது. சிஸ்காக்கஸில் கிரேட்டர் காக்கேசிய மலைத்தொடரின் பெரும்பகுதி அமைந்துள்ளது. சிஸ்காக்கஸ் மேற்கே கருங்கடலுக்கும், கிழக்கில் காஸ்பியன் கடலுக்கும் இடையில் அமைந்துள்ளது.
உலகில் உள்ள பகுதிகளுள், மொழியியல், பண்பாடு ஆகியவற்றின் அடிப்படையில் கூடிய பல்வகைமை கொண்டது இப்பகுதியாகும். இத்தகைய பண்பாட்டுப் பிரிவுகளுள், நாட்டின அரசுகளான; ஜார்ஜியா, ஆர்மேனியா, அசர்பைஜான் என்பவற்றுடன்; ரஷ்யப் பிரிவுகளான, கிராஸ்னோடார், கிராய், ஸ்தாவ்ரோபோல் கிராய் ஆகியனவும்; அடிகேயா, கல்மிக்கியா, கராச்சே-சேர்கேசியா, கபர்டினோ-பால்கேரியா, வட ஒசெட்டியா, இங்குசேட்டியா, செச்சென்யா, டாகெஸ்தான் ஆகிய தன்னாட்சிப் பகுதிகளும் அடங்கும். இவற்றையும் விட ஆப்காசியா, நாகோர்னோ-கரபாக், தென் ஒசட்டியா போன்றவை விடுதலை கோரியுள்ள போதிலும் பிற நாடுகளால் இவை இன்னும் ஏற்கப்படவில்லை.
புள்ளிவிபரங்கள்
காக்கேசியாவில் பல்வேறு மொழிகள் மற்றும் மொழி குடும்பங்கள் காணப்படுகின்றன. இப்பகுதியில் 50 க்கும் மேற்பட்ட இனக்குழுக்கள் வாழ்கின்றன. ஆர்மீனியன் மற்றும் ஒசேசியன் போன்ற இந்தோ-ஐரோப்பிய மொழிகளும், அசர்பைஜான் மொழி மற்றும் குமிக் மொழி ஆகிய துருக்கிய மொழிகளும், கராச்சே-பால்கர் மொழியும் இப்பகுதியில் பரவலாக பேசப்படுகின்றன. வடக்கு காக்கேசியாவில் உருசிய மொழி பயன்பாட்டில் உள்ளது. வடக்கு மற்றும் தெற்கு காக்கேசியா பகுதிகளில் முஸ்லிம்கள், கிழக்கு ஆர்த்தடாக்ஸ் கிறிஸ்தவர்களும், ஆர்மேனிய கிறிஸ்தவர்களும் வாழ்கின்றனர். ஈரானில் பரவியிருக்கும் அசர்பைஜான் பிராந்தியத்தின் தென்கிழக்கு பகுதியில் சியா மத ஆதரவாளர்களும் உள்ளனர்.
சூழலியல்
இப்பகுதி மிகுந்த சூழலியல் முக்கியத்துவம் கொண்டது. இங்கே 6,400 வகையான உயர்நிலைத் தாவரங்கள் உள்ளதாகக் கணக்கிடப்பட்டுள்ளது. இவற்றுள் 1,600 வரையானவை இப்பகுதிக்கே உரியனவாகும். இப்பகுதியின் சொந்த விலங்குகளுள், சிறுத்தைகள், பழுப்புக் கரடிகள், ஓநாய்கள், ஐரோப்பிய பைசன்கள், தங்கக் கழுகுகள் என்பன அடங்குகின்றன. முள்ளந்தண்டிலிகளுள் 1,000 சிலந்தி வகைகள் கண்டறியப்பட்டுள்ளன. இப்பகுதி 34 உலக பல்லுயிர் வெப்பப் பகுதிகளின் பட்டியலில் சேர்க்கப்பட்டுள்ளது. மேலும் 70 இனங்களுக்கு  மேற்பட்ட உள்ளூர் வன நத்தைகள் காணப்படுகின்றன. காக்கேசிய வோக்காசு தவளை, காக்கேசியன் சலமண்டர், ராபர்டின் பனி வோல் எனப்படும் பாலுட்டி விலங்கு ஆகிய இப்பகுதிக்கு உரிய முள்ளந்தண்டுள்ள விலங்குகளும் வாழ்கின்றன. வின்சென்ட் எவன்ஸ் இப்பகுதி கருங்கடலில் மின்கே திமிங்கிலங்கள் பதிவு செய்யப்பட்டுள்ளன என குறிப்பிட்டுள்ளார்.
தாதுக்களும் ஆற்றல் வளங்களும்
காக்கேசியாவில் பொருளாதார முக்கியத்துவம் வாய்ந்த தாதுக்கள், ஆற்றல் வளங்கள் காணப்படுகின்றன. அலுனைட், தங்கம், குரோமியம், தாமிரம், இரும்புத் தாது, பாதரசம் மாங்கனீசு, மாலிப்டினம், ஈயம், தங்கிதன், யுரேனியம், தூத்தநாகம் ஆகியவையும், எண்ணெய், எரிவாயு மற்றும் நிலக்கரி ஆகிய வளங்களும் உள்ளன.
விளையாட்டு
2014 ஆம் ஆண்டில் உருசியா சோச்சியில் குளிர்கால ஒலிம்பிக் நடைப்பெற்றது. கிராஸ்னயா பொலியானா மலை பனிச்சறுக்கு விளையாட்டுக்கு பிரபலமான இடம் ஆகும். 2015 ஆம் ஆண்டில் ஐரோப்பிய விளையாட்டுக்கள் அசர்பைஜான் நடைப்பெற்றது.
அல்பிகா சேவை, ரவுண்டபவ்ட் மலை, ரோசா ஹியூட்டர், ஆர்மேனியாவில் உள்ள சாக்கா ஸ்கை ரிசார்ட், அசர்பைஜான் உள்ள ஷாஹ்தாக் குளிர்கால வளாகம் என்பன காக்கேசியாவில் அமைந்துள்ள பனிச்சறுக்கு வளாகங்கள் ஆகும்.
அசர்பைஜான் அஜர்பைஜான் கிராண்ட் பிரிக்ஸ் மோட்டார் பந்தயம் நடைப்பெற்றது. ஜோர்ஜியாவில் ரக்பி உலக கோப்பை யு 20 மற்றும் 2017 ஆம் ஆண்டில் 2017 யு -19 ஐரோப்பா கால்பந்து சாம்பியன்ஷிப் போட்டியும் நடந்தது.
இன்ஃபோசிஸ்
இன்ஃபோசிஸ் (Infosys) அல்லது இன்ஃபோசிஸ் தொழில்நுட்ப நிறுவனம் ( Infosys Technologies Limited, bse: 500209,nasdaq: INFY), பன்னாட்டளவிலான தகவல் தொழில்நுட்ப சேவைகளுக்கான நிறுவனம் ஆகும். இந்தியாவிலுள்ள பெங்களூரைத் தலைமையிடமாகக் கொண்டு செயல்படுகிறது. இது இந்தியாவின் மிகப்பெரிய தகவல் தொழிநுட்ப நிறுவனங்களுள் ஒன்றான இதில் 2011 மார்ச் 11 வரையில் 133,560 தொழில்முறையாளர்களைக் (துணை நிறுவனங்கள் உட்பட) கொண்டு திகழ்கின்றது. 22 நாடுகளில் அலுவலங்களைக் கொண்டுள்ள இந்நிறுவனம் இந்தியா, சீனா, ஆஸ்திரேலியா, யூ.கே., கனடா மற்றும் ஜப்பான் ஆகிய நாடுகளில் வளர்ச்சி மையங்களையும் கொண்டுள்ளது.
வரலாறு
இன்ஃபோசிஸ் 1981 ஜூலை 2 இல் புனேயில் என்.ஆர்.நாராயணமூர்த்தி மற்றும் ஆறு நபர்களாகிய; நந்தன் நிலெக்னி, என்.எஸ்.ராகவன், கிரிஸ் கோபாலகிருஷ்ணன், எஸ்.டி. சிபுலால், கே.தினேஷ் மற்றும் அசோக் அரோரா ஆகியோரால் நிறுவப்பெற்றது. அச்சமயம் என்.எஸ்.ராகவன் இதன் அதிகார பூர்வமான முதல்பணியாளராக இருந்தார். நாராயண மூர்த்தி அவர்கள் தம் மனைவி சுதா மூர்த்தி அவர்களிடம் INR(இந்திய ரூபாய் மதிப்பு) 10,000 ரூபாயைக் கடனாக பெற்று இந்நிறுவனத்தைத் துவங்கினார். இந்நிறுவனம் வடக்கு மத்திய புனேயின் மாடல் காலனியில் இருந்த ராகவன் அவர்களின் இல்லத்தை பதிவு அலுவலகமாக கொண்டு இன்ஃபோசிஸ் கன்சல்டண்ட்ஸ் பிரைவேட் லிமிடெட், நிறுவனமாக ஒருங்கிணைக்கப்பட்டது.
1982 இல் இன்ஃபோசிஸ் பெங்களூரில் தன் அலுவலகத்தைத் திறந்தது. விரைவில் அதுவே அதன் தலைமை அலுவலகமாக மாறியது.
1993 இன்ஃபோசிஸ் பொதுமக்களை நாடிச்சென்றது. கவர்ச்சிகரமாக இன்ஃபோசிஸ் பொது பங்கு வெளியீடு(IPO) சந்தாதாரர்களுக்காக வந்தது ஆனால் அவற்றில் 13% சரிஒப்பு பங்குகள் சலுகை விலையான ரூ95 க்கு அமெரிக்க முதலீட்டு வங்கியாளர் மார்கன் ஸ்டான்லி அவர்களால் வெளிக்கொண்டுச் செல்லப்பட்டது. 1999 இல் இதன் ஒரு பங்கின் விலை ரூ.8,100 ஆக பேரெழுச்சி பெற்றது. அச்சமயம் மிகவிலை உயர்ந்த பங்காக இதுவே திகழ்ந்தது. அந்நேரம், இன்ஃபோசிஸ் உள்ளிட்ட அடொப் சிஸ்டம்ஸ்,நோவெல் மற்றும் லைகாஸ் ஆகிய 20 பெரிய நிறுவனங்களே முன்னேற்றம் அடைந்த பெரிய சந்தை முதலீட்டாளர்களாக நெஸ்டேக்(Nasdaq)இல் விளங்கினர்.
ஃபோர்பெஸ் இதழ் அடிப்படையில்,மும்பை பங்கு சந்தையின் 2000 ஆண்டு வரையிலான பட்டியலில் இன்போசிஸின் விற்பனை மற்றும் வருவாயானது ஓர் ஆண்டுக்கு 70% க்கும் மேலாக உள்ளதாக குறிக்கப்பட்டுள்ளது. அமெரிக்க அதிபரான பில் கிளிண்டன் 2000 ஆம் ஆண்டில், இந்தியாவின் உயர் தொழில்நுட்பச் சாதனைகளுக்குச் சிறந்த எடுத்துக்காட்டாக இன்ஃபோசிஸ் திகழ்கிறது என புகழ்ந்துரைத்தார்
இன்ஃபோசிஸ் தம் பணிக்காக ஹெவீட் அசோசியேட்ஸால் சிறந்த பணிவழங்குநராக 2000, 2001, மற்றும் 2002 ஆண்டுகளில் மதிப்பிடப்பட்டது. 2007 இன் இன்ஃபோசிஸ் மிகக்குறைந்த அளவிலான 3% விண்ணப்பங்களை வெளியிட்டதில், அதற்காக அதைவிட அதிக அளவில் 1.3 மில்லியன் விண்ணப்பங்களைப் பெற்றது.
பிஸினஸ் வீக் இதழ் தம் அறிக்கையில் 2007 ஆம் ஆண்டில் அங்கிகரிக்கப்பட்ட [H-1B] விசாக்களில் இன்ஃபோசிஸ் உடன் விப்ரோ மற்றும் டாடா நிறுவனங்களுடையது மட்டும் ஏறத்தாழ 80% மனுக்கள் என்றும் இந்நிறுவனங்கள் இத்திட்டத்தின் சிறந்த 10 பங்கேற்பாளர்களில் அடங்குவர் எனவும் குறிப்பிட்டுள்ளது.
ஏப்ரல் 2009 இல் ஃபோர்பெஸ் இதழ் மென்பொருள் மற்றும் சேவைத் துறைகளில் உலகிலேயே சிறப்பாக செயலாற்றிய 5 நிறுவனங்களில் இன்போசிஸையும் மதிப்பிட்டுள்ளது.
2009 இல் இன்போசிஸை, 50 சிறப்பான முன்னோடி நிறுவனங்களுள் ஒன்றாக பிஸினஸ் வீக்சின்  குழு கருதியது.'   '''
டிசம்பர் 2008 இலிருந்து ஏப்ரல் 2009 வரையில், இன்ஃபோசிஸ் 2500 க்கும் மேற்பட்ட பணியாளர்களை அவர்களது குறைந்த செயல்திறன் காரணமாக பணிநீக்கம் செய்தது. ஐரோப்பா மற்றும் வடக்கு அமெரிக்க சந்தையில் ஏற்பட்ட நெருக்கடி காரணமாக குறைந்த வருவாயைப் பெற்று கடும் பாதிப்பிற்குள்ளானது. இன்ஃபோசிஸ், கடந்த பத்தாண்டுகளில் என்றும் நிகழ்ந்திராத தனது முதல் வருவாய் இழப்பை மார்ச் 2009 இன் காலாண்டில் சந்தித்தது என்பதை 2009 ஏப்ரல் 15 இல் குறிப்பிட்டது.
காலக்கோடு
1993 முதல் 2007 வரையிலான 14-ஆண்டுகளான காலகட்டத்தில் இன்ஃபோசிஸ் பங்கின் IPO ஆனது மூவாயிரம் மடங்குகள் அதிகரித்துள்ளது. இது இக்காலகட்டத்தில் இந்நிறுவனத்தால் பணம் வழங்கி வெளியேற்றப்பட்ட இலாபப் பங்குகள் தவிர்த்ததாகும்.
இன்றியமையாதத் தொழில்கள்
right|thumb|250px|பெங்களூரில் உள்ள இன்ஃபோசிஸ் ஊடக மையம் இன்ஃபோசிஸ் தனது தொழில் வணிகப் பிரிவுகள் (IBU) மூலமாக பல்வேறு சேவைகளை வழங்குகிறது. அவற்றில் சில வருமாறு:
இவற்றுடன் கூடுதலாக, ஹரிசாண்டல் வணிக பிரிவுகள் (HBUs)
முதன்மைப் பணிகள்
1996 இல் இன்ஃபோசிஸ் கர்நாடகா மாநிலத்தில் இன்ஃபோசிஸ் அறக்கட்டளையை உருவாக்கி, உடல்நலம் பேணுதல், சமூக மறுசீரமைப்பு மற்றும் கிராமப்புற மேம்பாடு, கல்வி, கலை மற்றும் பண்பாடு ஆகிய தளங்களில் இயங்கியது. தற்பொழுது இந்த அறக்கட்டளை இந்திய மாநிலங்களான தமிழ்நாடு, ஆந்திரபிரதேசம், மகா ராஷ்ட்ரா, கேரளா, ஒரிசா மற்றும் பஞ்சாப் ஆகிய இடங்களிலும் பரவியுள்ளது. இந்த இன்ஃபோசிஸ் அறக்கட்டளைத் தலைவராக சேர்மன்.நாராயணமூர்த்தி அவர்களின் மனைவி திருமதி. சுதா மூர்த்தி அவர்கள் இருக்கின்றார்கள்.
இன்போசிஸின் உலகளாவிய உள்பயிற்சி திட்டம், இன்ஸ்டெப் எனப்படுகிறது.இது நிறுவன நட்புறவு குழும முனையத்தின் முக்கியக் கூறுகளில் ஒன்றாகக் கருதப்படுகிறது. இது உலகம் முழுவதும் உள்ள பல்கலைக் கழகத்திலிருந்து வரும் பயிற்சியாளர்களுக்கு நேரடி பணித்திட்டங்களை வழங்குகிறது. இன்ஸ்டெப் ஆனது வணிகம், தொழில்நுட்பம், பிற கலைகள் சார்ந்த பல்கலைக்கழகங்களில் இருந்து இளங்கலை, முதுகலை, முனைவர் பட்ட மாணவர்களைத் தேர்ந்தெடுத்து இன்ஃபோசிஸ்சின் உலக அலுவலங்கள் ஏதேனும் ஒன்றில் 8 முதல் 24 வாரங்களுக்கு உள்பயிற்சியினை வழங்குகிறது. இன்ஸ்டெப் உள்பயிற்சி யாளர்களுக்கு இன்போசிஸுடன் இணைந்து தொழில் வாய்ப்புகளையும் வழங்குகிறது.
2002 இல் பென்சுல்வேனிய பல்கலைக் கழகத்தின் வார்ட்டன் வணிகப் பள்ளி மற்றும் இன்ஃபோசிஸ் இணைந்து வார்டன் இன்போசிஸ் பிஸ்னஸ் டிரான்ஃபார்மேசன் அவார்ட் என்ற அமைப்பைத் துவக்கியது. இந்த தொழில்நுட்ப விருதானது, நிறுவனங்கள் மற்றும் தனிநபர்கள் தங்களின் மாறுபட்ட வணிகமுறை மற்றும் சமூக ஊக்கம் சார்ந்த தகவல் தொழில்நுட்பத்தை அங்கீகரித்தது. சாம்சங், அமேசான்.காம், கேபிடல் ஒன், RBS மற்றும் ING டைரக்ட் ஆகிய நிறுவனங்கள் இவ்விருதினை வென்ற முந்தைய வெற்றியாளர்களாவர்.
இன்ஃபோசிஸ் ஆசியாவிலேயே தனியார் துறை அமைப்புக்கான மிகப்பெரிய பயிற்சி மையத்தையும் கொண்டுள்ளது. இந்த பயிற்சி மையம் கர்நாடகாவில் உள்ள மைசூரில் அமைந்துள்ளது. இது தற்பொழுது ஒவ்வொரு ஆண்டும் 4,500 பயிற்சி பெறுபவர்களைக் கொண்டுத் திகழ்கின்றது. 2009 இல் 10,000 மென்பொருள் தொழில்முறை பயிற்சி பெறுபவர்கள் தங்கக்கூடிய அளவில் புதிய பயிற்சி மையம் திறக்கப்பட்டுள்ளது. இந்த புதிய மையமும் மைசூரில் அமைந்துள்ளது.
ஆராய்ச்சி
இன்ஃபோசிஸ் எடுத்துக்கொண்ட ஆய்வு சார்ந்த முக்கிய பணிகளில் ஒன்றாக, கார்ப்ரேட் R&D விங் என்றழைக்கப்படக் கூடிய மென்பொருள் பொறியியல் மற்றும் தொழில்நுட்ப ஆய்வகங்கள்(SETLabs) அமைந்துள்ளன. 2000 இல் நிறுவப்பெற்ற செட்லேப்ஸ், மேம்பாட்டு நடைமுறைகளுக்கான பயன்முறை ஆய்வுகளை வெளிக் கொணர்தல், தேவையான வாடிக்கையாளர்களைக் கவர்வதற்கான சிறப்பான கட்டமைப்புகள் மற்றும் நெறிமுறைகளை அமைத்தல், பணித்திட்டச் சுழற்சியில் பொதுவாக வரும் சிக்கல்களை நீக்குதல் ஆகிய பணிகளை நிறைவேற்றியது.
இன்ஃபோசிஸ் வெளியீட்டகம் செட்லேப்ஸ் பிரிஃபிங்ஸ் என்றழைக்கப்படக்கூடிய தன்மதிப்பீட்டுக் காலாண்டிதழை வெளியிட்டு வருகிறது. இது பல்வேறுபட்ட தற்கால மற்றும் எதிர்கால வணிக மாற்றுமுறை தொழில்நுட்ப மேலாண்மையை மையமாகக் கொண்டு செட்லேப்ஸின் ஆய்வாளர்களால் எழுதப்பெற்ற கட்டுரைகளைக் கொண்டதாகும். செட்லேப்ஸ் வணிக உருமாதிரி வழங்கிகளுக்கான ஐந்து,ஆறு தொழில்நுட்பம் மற்றும் புதிய உற்பத்தி பொருள்களுக்கான கட்டமைப்புகளை உருவாக்கியுள்ளது.
இன்ஃபோசிஸ்சின் RFID அண்ட் பெர்வஸிவ் கம்ப்யூட்டிங் டெக்னாலஜியானது வாடிக்கையாளர்களுக்கு RFID மற்றும் தந்தியற்ற சேவைகளை வழங்கும் பணியில் செயலாற்றி வருகிறது. இன்ஃபோசிஸ், மோட்டொரோலா நிறுவனத்துடன் இணைந்து பாக்ஸருக்கான RFID இன்ட்ரேக்டிவ் மிரர் முறையை மேம்படுத்தி வருகிறது இந்த குழுவானது தந்தியற்ற உணர்கருவிகளைப் பயன்படுத்தி தகவல் சேவைகளை நிர்வகிக்கக் கூடிய ”ஷாப்பிங் டிரிப் 360” என்கிற தொகுப்பை முறைப்படி வெளியிட்டுள்ளது. இது ரியூட்டர்ஸால் சில்லறை விற்பனையாளர்கள் மற்றும் CPG களுக்கான சாதனை சேவை என்றழைக்கப்பட்டது, மற்றும் MIT தொழில்நுட்பம் தன் மதிப்புரையில் ”இன்ஃபோசிஸ்சின் விற்பனை நிலையங்கள் சிறிய-இணையங்களாக மாறியுள்ளன” எனக் குறிப்பிட்டுள்ளது.
வெளி இணைப்புகள்
பகுப்பு:கூகுள் தமிழாக்கம்-நிறுவனங்கள் பகுப்பு:மும்பை பங்குச் சந்தை பகுப்பு:இந்தியாவின் மென்பொருள் நிறுவனங்கள் பகுப்பு:இந்தியத் தகவல் தொழில்நுட்ப நிறுவனங்கள் பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள் பகுப்பு:நிப்டி_50_நிறுவனங்கள்
ஜெப்ரி ஹவார்ட்
ஜெப்ரி ஹவார்ட்  (Geoffrey Howard , பிறப்பு: பிப்ரவரி 14 1909, இறப்பு: நவம்பர் 8 2002),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1930 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1909 பிறப்புகள் பகுப்பு:2002 இறப்புகள் பகுப்பு:மிடில்செக்ஸ் துடுப்பாட்டக்காரர்கள்
மாஸ்தி
மாஸ்தி (Masthi) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது கர்நாடகாத்தின் கோலார் மாவட்டத்தில் மாலூர் வட்டத்தில் அமைந்துள்ளது.
மக்கள்தொகையியல்
2001 ஆண்டைய இந்திய மக்கள் கணக்கெடுப்பின்படி, மஸ்தியின் மக்கள் தொலை 6,409 ஆகும். இதில் 3,276 ஆண்களும் 3,133 பெண்களும் அடங்குவர்.
வரலாறு
இப்பகுதி பண்டைக் காலத்தில் மாசந்தி நாடு என்று அழைக்கப்பட்டது. இதுவே பிறகு மாஸ்தி என்று மருவியது என்று கூறப்படுகிறது. மாஸ்தின் ஆரம்பகால வரலாறு தெரியவில்லை என்றாலும், மைசூரில் ஆங்கிலேயர் நுழைந்து தங்கள் புதிய ஆட்சி முறையை அறிமுகப்படுத்தப்படும் வரை இந்த இடம் "மஹா ஹஸ்தி" (பஹ்-லே-காரா) (குட்டி தலைவர்கள்) என்பவர்களால் ஆளப்பட்டது என்று அறியப்படுகிறது. மாஸ்தியில் 1900 களின் மத்தியில் குறிப்பிடத்தக்க எண்ணிக்கையில் பிராமண மக்கள் வசித்து வந்தனர். ஆனால் இன்று அவர்களில் பலர் இடம்பெயர்ந்து விட்டனர்.
கன்னட எழுத்தாளரான மாஸ்தி வெங்கடேச ஐயங்கார் மாஸ்தியைச் சேர்ந்தவர். மாஸ்தி கிராமத்தில் உள்ள இவரது வீடு நூலகமாக மாற்றப்பட்டு, கர்நாடக அரசால் பராமரிக்கப்படுகிறது. அங்கு ‘மாஸ்தி உறைவிடப் பள்ளி’ என்ற பள்ளியை கர்நாடக அரசு 2006-ல் தொடங்கியது.
குறிப்புகள்
பகுப்பு:கோலார் மாவட்டம்
மதனகாமராஜன் கதை
மதனகாமராஜன் கதை (Madanakamaraja Katha) தென்னிந்திய நாட்டார் கதைகளுள் ஒன்று. இது தமிழில் மதனகாமராஜன் கதை என்றும், தெலுங்கில் மதனகாமராஜ கதாலு என்றும் அழைக்கப்படுகிறது. இது தென்னிந்தியாவில் சொல்லப்பட்ட கதைகளின் தொகுப்பாகும். இவற்றில் சில கதைகள் இலங்கையிலும் பிரபலமாக உள்ளது.
கதை
இதன் கதைகள் ஆயிரத்தொரு இரவுகள் நூலில் சொல்லப்பட்ட கதைகளைப் போன்று நேரத்தைப் போக்குவதற்காக சொல்லப்பட்ட கதைகளை உள்ளடக்கியது. இளவரசனான மதனகாமராஜன் ஒரு ஓவியத்தில் இருந்த இரண்டு பெண்களைப் பார்த்து அவர்களின் மீது காதல் கொள்கிறான். தனது நண்பனான அமைச்சரின் மகனை அழைத்து, அந்த இரண்டு பெண்களையும் கண்டுபிடிக்குமாறு அறிவுறுத்தினான். அதில் ஒரு பெண்ணை தேர்ந்தெடுத்து தான் திருமணம் செய்ய போவதாகவும், மற்றொரு பெண்ணை அமைச்சரின் மகன் திருமணம் செய்து கொள்ளுமாறும் கூறுகிறான். அமைச்சரின் மகன் புறப்பட்டுச் சென்று இரண்டு பெண்களையும் கண்டுபிடித்து, அரண்மனைக்கு அழைத்து வருகிறான். அரண்மனை நோக்கி வரும்போது, அவர்களில் யார் தனது மனைவியாக இருப்பார் என்று தெரியாததால் அரண்மனையை அடையும் காலத்தை நீட்டிப்பதற்காக அவர்களுக்குப் பல கதைகளைச் சொல்வதன்மூலமாக காலம் தாழ்த்துகிறான். அவ்வாறு அவனால் கூறப்பட்டதாகக் கருதப்படும் கதைகள் அடங்கியதே இத்தொகுப்பு. இது தமிழில் 1848 மற்றும் 1855ஆம் ஆண்டில் வெளியானது. இதனை நடேச சாஸ்திரி என்பவர் "திராவிட இரவுகள்" என்ற பெயரில் 1886ஆம் ஆண்டில் ஆங்கிலத்தில் மொழிபெயர்த்தார். இந்த மொழிபெயர்ப்பில் மொத்தம் பன்னிரெண்டு கதைகள் உள்ளன.
இது நாட்டார் கதைகளில் முக்கியமானதாக இருந்தது என்றபொழுதிலும், தமிழ் இலக்கியக் பண்பாட்டில் பெரிய தாக்கத்தையும் ஏற்படுத்தவில்லை. இந்தக் கதையினை அடிப்படையாகக் கொண்டு 1941ஆம் ஆண்டு மதனகாமராஜன் என்ற திரைப்படம் வெளியானது.
வெளி இணைப்புகள்
பகுப்பு:தமிழ் இலக்கியம் பகுப்பு:இந்திய இலக்கியம்
திருவாலங்காடு
திருவாலங்காடு என்ற பெயரில் உள்ள கட்டுரைகள்:
இப்னு அல் நபீஸ்
அலா அல் தீன் அபு அல்-ஹசன் அலி இப்னு அபி-ஹஸ்ம் அல்-கர்ஷி அல்-திமாஷ்கி ( அரபு : علاء الدين أبو الحسن عليّ بن أبي حزم الدمشقي,), இப்னுல் -நபிஸ் ( அரபு : ابن النفيس) என அழைக்கப்படுபவர் ஓர் மருத்துவம், அறுவை சிகிச்சை, உடலியல், உடற்கூறியல், உயிரியல், இஸ்லாமிய ஆய்வுகள், நீதித்துறை மற்றும் தத்துவம் ஆகியவற்றில் புலமை பெற்ற இவர் 13ம் நூற்றாண்டில்  இசுலாமிய  பொற்கால ஆட்சியில் அறிவியலாளராக திகழ்ந்தார்.இரத்தத்தின் நுரையீரல் சுழற்சியை முதலில் விவரித்தவர் இவரே. வலது பக்க (நுரையீரல்) சுழற்சி தொடர்பாக இப்னுல்-நஃபிஸின் கோட்பாட்டை பின்னர் வில்லியம் ஹார்வியின் (1628) டி மோட்டு கோர்டிஸின் படைப்பு உறுதிபடுத்துகிறது. இப்னு நபீஸ் மருத்துவ உலகில் "சுவாச உடலியக்கத்தின் தந்தை" என்று அழைக்கப்படுகிறார்.